ठंडी हवाओं ने बढाई ठिठुरन,कोहरा छाया
चूरू. क्षेत्र में गुरुवार सुबह हल्का कोहरा छाया रहा, वहीं दिन में ठंडी हवाएं चलने से लोग धूप में भी ठिठुरते नजर आए। जिला मुख्यालय सहित आसपास के कई क्षेत्रों में गुरुवार सुबह हल्का कोहरा छाया रहा। कोहरे के कारण ठंड का असर भी तेज हो गया। सुबह नौ बजे के बाद कोहरा छटने के बाद धूप खिलनी शुरू हुई, लेकिन ठंडी हवाओं के कारण धूप में भी सर्दी से राहत नहीं मिल पाई। लोग सुबह से शाम तक गर्म कपड़ों में लिपटे रहे। बुधवार के मुकाबले गुरुवार को अधिकतम तापमान में गिरावट हुई, जबकि न्यूनतम तापमान में मामूली बढ़ोत्तरी हुई। मौसम विभाग के मुताबिक गुरुवार को अधिकतम तापमान 21.0 डिग्र न्यूनतम तापमान 3.4 डिग्री सेल्सियस दर्ज किया गया।
hin_Deva hin_Deva